
far  le  Roy  en  l’Eglife  S.  Denù  en  France 
2 5 . luiUét  1 5 . 


Y A N T pieu  à Dieu  de 
permettre  que  nous  ayôs 
efté  vifitez  de  trefgrief- 
ues  affligions,  auparauant  &;  de- 
puis le  decez  du  feu  Roy , auquel 
ayant  ie  Roy  à prefent  régnant 
légitimement  fuccedé, nous  elpe- 
rions, attendu  la  iuftice  de  la  cau- 
fe , grande  valeur  &bonté  de  na- 
ture qui  reluit  en  faMaieftéjque 
nos  malheurs  finircient  enbrief, 
ouparYneheureufe  victoire,  ou 
parvnebonnepaix  que  nous  efti- 
merons  trop  plus  heureufe  que 

toutes  les  vidoires  que  l’on  fçau- 
roit  obtenir  contre  ceux  lefquels 
(hors  ce  different  de  la  guerre  ci- 
uile)  nous  deuons  tenir  & aymer 
comme  nos  propres  freres.  Mais 
n’eftant  les  chofes  fuccedees  fé- 
lon le  defir  des  gens  de  bienjama- 
teurs  du  repos,  &profperité  de 
l’eftat  : plufieurs  ont  confideré 
d’où cemalheur  aduient,  aquoy 
& à qui  la  faute  en  doit  eftre  im- 
putée. le  veux  le  premier  aceufer 
mes  fautes  à Dieu  , afin  qu’il  luy 
plaife  exeufer  mes  imperfedions, 
& diray  librement  ce  que  les 
Payens  mefmes  nous  enfeignent, 
que  fi  nous  voulôs  deuenir  iuftes, 
il  faut  premièrement  que  nous 
confeffiôs  d’eftre  iniuftes.  N’efti- 
mons  pas  aceufants  les  fautes 
d’autruy,depouuoir  exeufer  les 

noftres.  Dieu  iuge  nos  a(5l:ions  & 
intentiôs,non  pas  comme  l’hom- 
me les  veutfeindre,  maiscômeà 
la  vérité  & fans  faintife  elles  font: 
Penfons  plus  foigneufementj  que 
nous  n’auons  faiâ;  iulques  àpre- 
fènt  a-ce  qui  nous  peut  aduenir, 
&recognoiflons  que  quelque  re- 
folutiôque  l’homme  fâche  pren- 
dre , foit  bonne,  foit  mauuaile, 
Dieu  veultque  l’euenemêten  foit 
incertain , afin  que  la  témérité  de 
l’homme  ne  prefume  d’atribuer  à 
fa  prudence  ce  qu’il  veut  que  no- 
ftre  humilité  recognoifle  & en 
donne  la  gloire  à fa  toute  puifsâ- 
ce.  Parlant  donc  comme  homme, 
comme  vieil,  comme  vrayFran- 
Çois,nourry  de  longue  main,  & 
du  tout  alFeétionné  auferuicede 
la  Couronne , ie  reprefehteray 

icy  plufieurs  chofesqui  fontad- 
uenues  depuis  & auparauant  le 
decez  du  feu  Roy  (que  Dieu  & fa 
fainâe  grâce  vueille  àuoir  en  fa 

gloire,)  le  d’iray  en  premier  lieu,  ' 
qu’eftant  le  Roy  aprefent  régnât 
venu  au  fecoiirs  dudid  fieur  Roy 
fon  beau  frere, quelques  mois  au- 
parât  qu’il  ait  efté  appelle  à celle 
Couronne  , & ayant  entrepris  ce 
voyage  contre  l’opinion  de  fes 
plus  anciens  feruiteurs  , auec  la 
mefme  afleurance  qu’il  euft  peu 
faire  s’il  euft  veu  de  fes  yeux  que 
Dieul’euft  mené  par  la  main  , il 
feift  cognoiftre  à toute  la  France 
par  vne  vertueufe  refolutiô  qu’el- 
le eftoit  fon  aifedion  & fidelité 
enuers  fon  Roy,  & combien  il  af- 
feélionnoit  la  profperité  & corî- 
feruatiô  de  cefte  Couronne, pour 


laquelle  il  expofa  courageufe- 
ment  fa  vie,  & tous  les  mojens 
que  Dieu  luy  auoit  douez, Ce  qui 
luy  acquift  merueilleufe  bien- 
ueillance,tàntdudiafieur  Roy, 
que  des  Princes,  Seigneurs,  Gen- 
tils-hommes Sc  autres  gens  de 
Guerre  qui  aflifl:pient&  feruoiêt 
fa  Maiefte.  A laquelle  cfîât  adue- 
nu  ce  malheureux  accident,  dont 
la  France  ne  parlera  iamais  qu’a- 

uec  larmes,il  n’y  eut  celuy  de  to’^ 
ceux  qui  fe  trouuerent  en  ladite 
armee,  de  quelque  qualité,gran- 
deur,dignité  & côdition  qu’il  fuft, 
qui  ne  fe  foit  mis  en  deuoir  de  tef^ 
moigner  à noftre  bô  Roy,  & l’af- 
feurer  qu’il  luy  rendroit  tout  le 
tëps  de  fa  vie  toute  fîdelle  fubie- 
â:ion,leruice  & obeilfance,  ainfi 
que  félon  Dieu  &felôles  loixdu 

■•Royaumejil  recognoiffoit  d ’eftre 
obligé. La  mefrae  déclaration  fut 
faide  par  les  Princes , Seigneurs , 
& parvn  infiny  nombre  de  No- 
blelfe  & autres  de  tous  eftats  qui 
eftoient  lors  eflongnez  de  ladidc 
armee.  A quoy  fut  par  eux  adiou- 
ftee  vne  tres-humble  & tres-in- 
ftante  priere  , a-ce  que  le  bon 
plaifir  de  faMalefté  fuft  de  vou- 
loir à l’exemple  des  Roys  fes  pre- 
decelfeurs  faire  profeflîon  delà 
Religion  Catholique,  Apoftoli- 
que  &Romaine , furquoy  fa  Ma- 
iefté  auroit  pris  rcfolution  , & 
promis  de  mettre  ladide  priere 
en  la  confideration  que  mérité 
chofe  de  telle  & fi  grande  impor- 
tance.Ce  que  f eftât  par  plufieurs 
fois  reprefenté  deuant  les  yeux. 
Si  ayant  fur  ce  pris  le  premier 

confeil 

confeil  auec  Dieu  & fa  confcien- 
ce,  & attendu  quel  cftoit  en  cela 
l’aduis  des  plus  dignes  perfonna- 
ges  de  Ton  Royaume  , elle  euft 
fortdefiré  de  pouuoir.  aduancer 
le  temps  defarefolutiôque  Dieu 
luy  a maintenant  injfpirec  de  prê- 
dre  &fairefçauoiràresrubieâ:s: 
mais  pour  les  grandes  & conti- 
nuelles guerres  , affaires  & em- 
pefchemensjdont  elle  a eftéfur- 
chargce  & trauaillee  plus  par  la 
mauuaife  volonté  d’aucuns  Prin- 
ces eftrangers  qui  n’ôt  rien  efpar- 
gné  pour  acheuer  la  ruine  que 
dés  long  temps  ils  ont  préparée 
& commencée  en  ce  Royaume,  - 
quepour  aucune  occafiôqu’ayêt 
euceuxqui  leur  ontadhèrédefe 
louftraire  de  l’obeifsance  qu’ils 
luy  doiuent,  n’auroit  iufques  à 

prefent  peu  mettre  à execution, 
ce  que  pour  ce  regard  elle  a dés 
longtemps  ^onfideréS;  iugé 
uoireftrefaidt.  Et  ayant  mainte- 
nant donné  à toute  la  Frace , & au 
furplus  des  Prouinces  Chreftien- 
nes  vn  fi  certain  tefmoignage 
quelle  etlen  celafarefolutiôpar 
la  déclaration  qu’elle  a faiéle  le 
Dimanche  2 5.duprefentraoisdc 
luillet  au  deuant  le  grand  Autel 
de  l’Eglife  S.  Denis, en  prefencc 
deMôfieurle  Cardinal  de  Bour- 
bon, & de  plufieurs  des  plus  an- 
ciens Prélats  de  ceRoyaume,qui 
font  des  plus  recommandez  en 
fainéleté  de  vie  & excellence  de 
doctrine  , aflfiftcz  d’vnbon  nom- 
bre d’Ecclefiaftiques  , Doâeurs 
en  la  faculté  de  Théologie  & au- 
tres defquels  il  a premièrement 

pris  inftruétibn,  & auec  eux  fatis- 
fait  fa  côfcience  fur  les  points  dôt 
ilpouuoitcftreen  doutetouchât 
la  religion.  Que  dorefnauant  il 
eftoit  dutourbié  refolu  de  fuiurc 
& faire  profeffiô  de  la  religiô  Ca- 
tholique, en  laquelle  les  Roys  fes 
predecelfeurs  onttreflonguemêt 
& tres  heureufement  régné.  Ce 
qui  a meu  tous  lefdits  Seigneurs, 
Prélats  & Doéteurs  d’approuuer 
vnanimement  &de  commun  ac- 
cord l’abfolution  des  cenfures  en 
laperfonne  de  faMaiefté'.ôf  que 
pareillement  fadide  Maiefté  fut 
remife  & rcftituceaux  Sacremês 
& giron  de  l’Eglife , corne  il  a efté 
fait  publiquement  enleurprefen- 
ce  félon  leurs  côfeils  &defirspar 
Môfieur  l’Archeuefque  de  Bour- 
ges, ledidiour  de  Dimanche, le- 

quel  n’a  obmis  en  cet  ade  fi  faind 
éifirolemnel  , aucunes  formali- 
tez.  de  celles  qu’en  tel  cas  font  re- 
quifes  , ordonnées  & obferuecs 
en  l’Eglife  Catholique,  Apoftoli- 
que  & Romaine.  A quoy  ayant 
aufli  afliftéaucunsPrinces  & plu- 
fieurs  Officiers  de  fa  Couronne, 
grâds  Seigneurs  de  ce  Royaume, 
fes  principaux  officiers  des  Cours 
de  Parlement  de  Paris &Rouen. 
Vn  nombre  infiny  de  NobleffeSc 
de  peuple  , qui  de  toutes  pars  y 
ont  accouru  aucc  vne ioye  in- 
cpoyable:  Nous  deuons  tousef- 
perer  que  Dieu  qui  efl:  le  princi- 
pal autheur  d’vn  adle  fi  faind,  fi 
defiré,&finecefraire  pour  la  cô- 
feruacion  de  la  religion  Catholi- 
que & de  cetEftat,  donnera  à ce 
bon  Roy  la  perfection  de  fagra- 


13  ^ 

ce,&ne  l’abandonnera  point’dc 
fa  fauorable  affiftancejpour  nous 
reunir  tous  en  mefmes  voloritcz, 
defir  & aflfedion  de  conferuer 
cet  Eftat.  Et  infpirera  dans  nos 
Lcœurs  de  fuir  ceftemaiheureufe 
“guerre  par  vnbon&perdurablc 
accord.  Nous  ouurant  les  yeux, 
& faifant  cognoiftre  d où  proced- 
de  la  fource  de  noftre  mal  que 
nous  confeflons  tous  eftre  la  di- 
uifion.  Mais  vn  chacun  de  nous 
ne  iuge  pas  auvray  quelle  efl;  & 
quicftla  caufe  de  ceftediuifion. 

Ce  que  confiderant  en  nous 
mefmes,  & reprenât  de  plus  haut, 
le  d’iray  que  fi  les  maux  que  celle 
guerre  nous  apporte,procedoict 
feulement  de  la  hayne  que  nous 
portent  les  Elpagnols  , nous  les 
fupporteriôs  auec  moins  de  dou- 

leur , nous  refoiuans  qu’ils-font 

ce  qu’ennemis  ont  intention  de 
faire.  Le  dcplaifir  plus  grand  que 
nous  Tentons  en  nos  âmes,  eft  que. 
l’Efpagnol  Taide  du  François  à 
la  ruine  de  la  France.L’Empereiî^ 
Charles  le  Quint  entendant  qu’îi 
eifoit  blafméde  ce  ques’obftinât 
défaire  la  guerre  à ce  Royaume, 
il  laifToit  ce  pendant,  perdre  le- 
Royaume  de  Hongrie , brufler  & 
rauager  par  les  Turcs  le  pays 
d’Autriche  dôt  ilportoitlenom, 
&appartenoit  à Ton  frère  Ferdi- 
nand Roy  des  Romains,  Te  con- 
tenta de  dire  pour  toutesexeufes 
qu’il  luy  eftoit  plus  vtile  & plus 
neceflaire  de  ruiner  la  France, 
qu’il  n’eftoit  intereffé  à laconfer- 
uation  de  fefdiâis  Royaumes  & 
pays.  Il  a lailTé  ceft  enfeignement 

hereditah^u  Roy  Philippes  fbn 

fils,  qui  j^^^d'vne  mefme  rcfpon- 
felcfeiSl^c  de  Parme, fur  la  dif- 
ficulté fü’i  Ifaifoit  d’abandonner 
les  pays  Bas  pour  venir  au  fe-  % 
ac^urs , <^ft  à dire  à la  prolonga- 
tion atsljprcres  des  habitans  de 
Paris.  Lediit  Roy  d’Efpagne  de- 
puis l’alliâce  qü’il  côtradaauec 
■feu  de  bonne  mémoire  le  Rojr 
flenry  fécond  Jlbmble  n'auoir  eu 
en  ce  mode  autre  plus  grand  def- 
fcingque  de  penfer  côme  il  pour- 
roit  mettre  parmy  nous  la  diflen- 
tion,&  y nourrir  la  guerre  ciuile, 
fe  confiât  que  par  ce  moyen  nous 
nous  afFoiblirions  tellement  par 
la  longueur  & continuation  de 
cefte  diuifiô,  qu’en  fin  il  ne  luy  fe- 
roit  pas  difficile  d’entreprendre 
l’vfurpationdc  ceft  Eftat.  Pour  à 

quoy  paruenirfes  miniftres  n’ont 
obmis  chofequela  rufe, 

& fubtilité  des  hommCTjçuiflent 
inucnter  qu’ils  n’ayenrj|mis  en 
vfage.  Ce  Prince  EÎpagnol qui  a 


de  fi  longue  main  iet 
fur  ce  Royaume,  àfu 


moyens  qui  fe  peuuent  tenir  pour 
parueniràla  ruïne  ÔC  jvfurpation 
d’iceluy , comme  il  s’eft  trouué 
en  comraoditez  êt  deniers, feftât 
acquis  le  repos  en  toutes  fes  Pro- 
uincesparlapaix  qu’il  aeuëauec 
nous.  Il  a aduifé  de  faire  fcmer 
& diftribuer  plufieurs  grandes 
fommes  en  diuers  lieux  de  ce 
Royaume,&par  ce  moyen  a gai- 
gné  le  cœur  & les  volontez  de 
plufieurs  qui  fe  font  dits  plus  zel- 
Jezque  les  autres  à la  Religion 
Catholique, afin  qu’ils  fulfent  plus 

aifément  excufez  de  ce  que  con- 
tre le  naturel  du  François  ils  fc 
monftroient  fi  pafiîonnez  pour 
l’Efpagnol.  Or  nous  ayantledidt 
Roy  d’Efpagne  (parfes  fubtilitez 
&inuentions)  armez  & acharnez 
les  vns  contre  les  autres,  il  a en- 
uoyé  quelque  fecours  de  fcs  gens 
de  guerre  au  feuRoy  Charles:Cc 
qui  n’a  pas  efté  fait  fans  que  pour 
cefteoccafionil  foitentré'endef- 
pence  : mais  il  a eftimé  qu’elle 
eftoitbien  employée, pour  ce  que 
fe  conferuant  en  repos  , il  nous 
entretenoit  en  guerre, & auoitce 
plaifir  de  veoir  que  les  François 
s’entretuoient  &fe  ruïnoient eux 
mefmes.Il  eftimoit  auffi  que  par 
ce  moyen  il  acqueroit  vn  grand 
aduâtage  parmy  les  Catholiques, 
fe  monftraiit  fi  prompt  & fiaffe- 

dionné  à employer  fes  forces  & 
fes  moyens  contre  ceux  qui  fc 
fontdepartiz  de  la  religion  Ca- 
tholique. Ces  fecours(cômevn 
chacun  fçait)  nous  ont  eftéven- 
duz  bien  cher , & maintenant  ce 
Prince  en  pourfuit  vne  bien  lour- 
de recompenfe.  C e qui  nous  fait 
iuger  que  ce  que  cy  deuant  il  a 
cnuoyé  des  forces  audid  Roy 
CharleSjn’a  pas  efté  pour  zele  de 
Religion  ; mais  feulement  pour 
ce  que  fouzpretexte  de  religion 
il  couuoit  en  fon  cœur  vne  infa- 
tiable  ambition  de  pouuoir  vn 
iour  empiéter  & engloutir  ceft 
Eftat;  Dont  le  feu  Roy  ( que  Dieu 
abfolue  ) fut  bien  aduerty  par  feu 
Monfieur  de  Mandclot  , lequel 
(corne  fidellefubied  & feruiteur 
de  fa  Maiefté)  luy  fit  entendre  ce 

que  Madame  de  Nemours  luy 
auoit  declaréduproposque  Mô- 
fieur  de  Sauoye  luy  auoit  tenu 
lors  qu’elle  feit  vn  voyage  en 
Piedmontenran  1584.  la  priant 
de  perfuader  à Meflîeurs  fes  efi- 
fans  de  vouloir  leuer  les  armes 
contre  ledid  fieur  Roy,  leur  don- 
nant confeil  de  prendre  ce  pré- 
texté,que  ce  qu’ils  enferoient  fe- 
roit  pour  la  conferuation  de  la 
religion  Catholique.  Ce  faifant 
lesalTeuroit  qu’ils  auroient  tou- 
tes faueurs  & aflfiftance  du  Roy 
d’Efpagne  , qui  feroit  conlîgner 
entre  fes  mains  la  fomme  de  deux 
millions  d’or  , dont  il  fe  rendoit 
relponfable  , pour  eftre  ladite 
fomme  employée  aux  defpenccs 
neceflairespour  le  fouftenement 
de  la  guerre. A quoy  ladite  Dame 
C ii 

fit  refponcequeiesenfanseftoiêt 
bons  feruiteurs  du  Roy,  & qu’il 
ne  falloit  efperer  qu’ils  vouluf- 
fent  entreprendre  aucune  chofe 
au  preiudice  du  feruice  de  fa  Ma- 
iefté.  Et  s’il  eft  queftion  défaire 
apparoir  de  la  vérité  de  ce  faiéi:, 
l’on  a en  main  la  preuue  de  l’aduis 
donné  par  ledid  fieur  de  Mandc- 
lot,&laditeDame  de  Nemours 
fe  trouue  dans  Paris  qui  eft  mieux 
informée  de  ce  faiét  que  nul  au- 
tre : Sur  ce  nous  appelions  àtef- 
moin  fa  vertu  & fa  confcicnce. 
Auftlnous  faifons  celle  de  Mon- 
fieurleDucde  Lorraine  , s’il  n’a 
fçcu  queleRoyd’Efpagne  à faiét 
offriraufeu  fieurde  Cleruâtque 
pourueuquecc  Roy  qui  n’eftoit 
lors  que  Roy  de  Nauarre,fe  refo- 
luft  de  faire  la  guerre  à bon  efciët 


au  feu  Roy , c’ell  à dire  d’abatre 
& ruiner  la  religion  Catholique, 
En  ce  cas  ce  Roy  Erpagnol(qui  fe 
vante  eftre  le  pilier  des  Catholi- 
ques ) luy  feroit  fournir  pour  le 
fouftenement  de  ladidle  guerre  la 
fommede  trois  cens  mil  efeus.  lî 
y a vn  autre  faidde  ce  Roy  quife 
did  fl  grand  Catholique  qui  nous 
tefmoigne  ce  qu’il  a dans  le  cœur 
touchant  la  religion.NoftreRoy 
àprefent  régnant  fe  trouuant  en 
la  ville  de  Pau, il  y a enuironvnze 
ans,  le  Cheualier  Moreau,qui  a 
cftél’vn  des  négociateurs  duRoy 
d’Efpagne  & des  principaux  ar- 
chitedes  de  la  derniere  ruine  ad- 
ucnuëence  Royaume,  fit  enten- 
dre àfa  Maiefté  par  le  Viconte  de 
Chaulx,  auec  lequel  il  auoit  trai- 
té fur  la  frontière  de  Bearn,  q^ue 


C iii 


S’il  luy  plaifoit  de  fc  refouldre  de 
recommancer  la  guerre  au  feu 
Roy,ledid  Roy  d’Efpagne  luy  fe- 
roit  fournir  cinquante  mil  efeus 
par  mois  , pour  l’entretcnement 
de  Ion  arraee  , promettant  outre 
de  luy  bailler  vne  grolfe  fomme 
de  deniers.  Demandant  feulemêt 
attendu  qu’il  eftoit  Catholique, 
que  les  villes  qu’il  prendroit  en 
ce  Royaume  auec  les  forces  qu’il 
foudoycroitde  fes  deniers, fufsêt 
remifes  entre  les  mains  de  Capi- 
nes  Catholiques  , foit  qu’ils  fc 
trouualTent  en  fon  armee  ou  au- 
tres , ne  voulant  empefeherque 
celles  qui  feroient  furprifes  par 
ceux  qui  feroient  profeffion  de  la 
religion  que  tenoit  ledid  ficur 
Roy  ne  fuflent  par  eux  retenues  & 
commandées  comme  ils  verroiét 


bon  eftre.  Et  fut  prefentee  à fa 
Maiefté  de  la  part  d udiéi:  Moreau 
la  lettre  que  pour  çefte  occafion 
le  Roy  d’Efpagne  luy  efcriuoit, 
qu’il  enuoya  au  feu  Roy  par  Mô- 
fieur  du  Pleffis,afin  qu’il  apparuft 
àfaMaielté  de  fa  fidelité  &dela 
mauuaife  volonté  que  luy  por- 
toit  le  Roy  d’Elpagne.  Ce  que  - 
deflûs  a efté  fçeu  par  Monfieur 
l’Euelque  de  Bazas  delamaifon 
de  Pontac,  qui  font  yflus  du  pays 
deBearn.  C’eft  chofe  que  ledid 
fleur  Euefque  à verifiee,&  diten 
auoir  efté  informé  en  prefence  de 
plufieurs  gens  d’honneur  qui  font 
viuans  & en  auoient  eu  pareil  ad- 
uis.Et  fobftinant  lediélRoy  d’Ef- 
pagne en  fes  defleins  de  ruiner 
la  Frâce,  il  trouua  moyen  de  per- 
fuader  feu  Monfieur  de  Guyie  & 


autres,  d’entreprendrela  guerre 
qui  fut  faite  au  feu  Roy  en  i 585. 
Etpourceft  effeâ  feit  confinera 
Bezançon  la  fomme  de  fix  cês  mil 
efcus , dôt  il  fut  defpencé  iufques 
à trois  cens  foixante  mil.  Et  de- 
puis n’a  ceiïe  de  nourrir  parmy 
nous  la  diuifion , & entretenir  les 
mefmespraticques,  que  nous  ne 
pouuôs  ignorer  auoir  eftéla  cau- 
fe  de  ce  que  nous  vifmes  à Paris 
aux  Baricades,&  de  ce  qui  eft  ad- 
uenu  durant  les  Eftats  de  Bloys,  * 
de  la  continuation  de  cefte  guer- 
re ciuile,  de  la  mort  du  feu  Roy, 
& de  tant  d’autres  malheurs , rui- 
nes & calamitez  que  ce  Royau- 
me a fouffers  depuis  cinq  ans  en 
ça,foufFre  à preîent,  & loufFrira 
tant  & fi  longuement  que  les  Frâ- 
çois  fuiuront  ainfi  mauuais  con- 

feil. 


fcil  que  de  pré  dre  pour  leur  prin- 
cipal corifeiller  celuy  quieft&a 
détour  temps  efté  leur  principal 
ennemy.  Il  n’efchet  que  ie  m’cC- 
tende  à parler  de  ce  qui  a efté  fait 
& entreprins  par  lediét  Roy  de- 
puis quatre  ans  en  ça  au  preiudi- 
ce  de  la  France. Il  s’eft  déclaré  au 
defcouuert  ennemy  du  Roy  & du 
Royaume,Ceuxquifi  iu!tlepar- 
tyde  la  Ligue  en  font  des  mieux 
informez,  aufquels  l’amitié  des 
' Efpagnols  apporte  infinimët  plus 
de  dommage  & de  ruine , que  n’a 
fait  leur  inimitié  aux  feruiteurs 
du  Roy.Ce  Prince  Elpagnol  pour 
lê  mieux  infinuerparmy  lesFran- 
çoisjfaifoit  entendre  aucomraé- 
cemêt  qu’il  n’auoit  autre  deflein, 
qu’il  ne  s’entremefloit  de  nos  af- 
faireSjfinonpour  aider  à la  côfer- 

uation  de  la  religion  Catholique* 
Nous  entendes  qu’il  s’en  eft  ainfi 
déclaré,  &en  a afleuré  noftre  S. 
Pere.  Ils’eftferuy  decepretexte 
de  religion  , attendant  fonocca- 
fion.  A laquelle  il  n’a  voulu  def- 
faillir,voyantà  Paris  certaine  af- 
femblee  des  députez,  fur  la  plus 
part  defquels  il  a eftimé  auoir 
beaucoup  de  pouuoir,olFrantfon 
aide  &fupport  pour  le  fouftene- 
inent  de  leurparty;  Sans  lequel  il 
iuge  qu’il  leur  eft  impofllble  de  ' 
fubfifter.  11  leur  à fait  propofer 
par  fesminiftres  qu’ils  ferefoluf- 
lent  à eftire  pour  Roy  ôcRoyne 
de  France,  auec  cefte  claufe/»yo- 
W«w,rArchiduc  Erneft,&  Mada- 
me l’Infante  fa  fille,Ce  que  n’ayât 
peu  obtenir  de  ladite  affemblee, 
il  a faiét  parler  de  l’eledion  de 

Monfieur  le  Duc  de  Guyfe&de 

ladite  Dame  Infante, Et  en  ce  cas 
lefdids  miniftres  ont  dit  auoir 
pouuoir  de  promettre  en  maria- 
ge audit  fieurl^uc  ladidteDamé. 
Toutes  ces  chofes  ont  efté  trait- 
tees  & debatuesà  Paris,  cepen- 
dant que  les  députez  des  Princes 
^ Seigneurs  qui  feruent  le  Roy 
traittoient  à Surefne  & à S. Denis 
auec  les  députez  de  l’aflemblee 
de  Paris  , des  moyens  par  les- 
quels on  pourroit  parueniràvne 
bonne  paix  & réconciliation  en- 
tre nous. Ce  qui  à la  vérité  à gran- 
dement defpleu  à fa  Maiefté , & à 
Ses  bons  feruiteurs  qui  défirent 
fur  toute  chofe  la  profpcritc  & 
confcruation  de  ccfteCourône. 
Et  comme  nous  apprenons,  il  n’a 
pas  moins  defpleu  à plufieurs  du 

party  delaLigue,  qui  appréhen- 
dent auec  beaucoup  de  raifôns 
les  malheurs, ou vne  telle refolu- 
tion  les  precipiteroit,  Cela  à meu 
aucuns  des  plus  tibtables  des  dé- 
putez de  la  Noblefle  de  fe  dépar- 
tir de  ladite  aflemblee.  Cela  aulfi 
à meu  ceux  que  l’on  dit  à Paris  re- 
prefenter  le  Parlement,  d’ordon- 
ner pararreil&declarernul  tout 
ce  qui  fe  feroit  au  preiudice  de  la 
loySalique,  laquelle  necoqfiftc 
pas  feulement  à ne  laifler  tomber 
celle  Couronne  en  quenouille; 
mais  aulTi  ell  requis  par  icelle  que 
ccluy  qui  doit  regner  furlesFrâ- 
çois  foit  du  fang  Royal  le  plus 
proche  en  degré , en  ligne  mafeu- 
line  au  Roy  predecedé.  Sur  ce 
tous  les, bons  François  doiuent 
confidererque  ceftDicupremie- 

renient  ,'c’eft  la  naiflancc,  c’eft  la 
loy  qui  nous  donne  le  Roy.  Ce 
pouuoirn’eft  pas  entre  les  mains 
du  peuple,  & moins  encores  d’vn 
Prince  eftranger  quel  qu’il  foit:Ec 
d’ailleurs  fe  doit  confiderer  le 
petit  nombre  de  députez  qui  fe 
trouuentcnl’aflemblec  de  Paris, 
ou  il  n’y  a vn  feul  député  de  Guyë 
ne,&de  Languedoc, qui  font  les 
deux  plus  grandes  Prouinces  de 
ce  Royaume.  Et  pour  le  regard 
de  ceux  qui  font  à prefent  audiél 
Paris , la  plus  part  fe  difent  dépu- 
tez des  Bailliages  , ou  ils  n’ofe- 
roient  {êulemêt  auoir  mis  le  pied. 
Autres  fe  trouuans  à Paris  fe  font 
faideferire  des  lettres  pour  alTi- 
fter  en  ladide  aflsmblee  , qui  fe 
tient  contre  toutes  les  loix  & co- 
tre tous  les  ordres  qui  iufques  à 

prefcnt  ont  efté  obferuez  en  ce 
Royaume.  Mais  laiflTant  à part 
la  nullité  & indignité  d’vn  tel 
aéte;  confîderonsie  vous  prie  ce 
que  nous  peut  aduenir  de  l’efle- 
étion  d’vn  autre  Roy  , oudcl’o- 
beiflfance  qui  feroit  rendue  par 
tous  les  Frâçois  à celuy  que  Dieu, 
la  nature &Iesloix  du  Royaume 
nous  ont  donné  pour  Roy,  Au- 
quel s’il  eft  obey  de  la  part  de 
ceux  qui  tiennent  le  party  de  Ig, 
Ligue.  Nous  pourrons  en  vn  iour 
par  le  moyen  d’vne  bonne  paix 
veoircefler  les  maux  qui  nous  af- 
fligent,rentrer  en  la  iouiflance  de 
nos  biens,  viureen  nos  maifons 
auec  toute  feureté.  Et  ce  qui  eft 
le  principal , nous  ayant  fa  Ma- 
iefté  honoré  de  ceftefaueurque 
4’auoirfaidla  déclaration  , dont 

cy  deflus  à efté  parlé,  nous  nous 
dcuons  refoudre  qu’il  n’y  a rien 
qui  foit  plus  important  pour  la 
conferuation  de  la  religion  Ca- 
tholique & de  l’Eftat,  que  l’obeif- 
fance  qui  fera  vniuerfellenicnt 
rendue  à fadideMaiefté  par  tous 
les  fubieds  de  ccfte  Couronne, 
fans  laquelle  nous  ne  pouuons 
attendre  que  tout  mal, toute  ruï- 
ne,diiripation  , dilfolution  & de- 
fordre-en  la  religion  & en  l’Eftat. 
Comme  doncques  peut  on  dire 
auec  aucune  apparence  deverité 
qu’il  eft  à craindre  que  ladide 
obeilfance  foit  preiudiciableàla 
religion  Catholique  , puis  que 
comme  dit  eft  , fa  Maieftéfy  eft 
en  tout  & par  tout  conformée? 
Veu  auffi  que  lors  mefmes  qu’il 
tenoit  les  opinions  dont  il  s’cft 


<Jcparty.  On  ne  laiamaîscogncu 
depuis  le  temps  que  Dieu  l’a  ap- 
pelle à cefte  Couronne , que  bien 
aiFedionné  à conferuer  ce  qui  ap- 
partient à l’ordre  Ecclefiaftique, 
ay  ans  efté  les  Eglifes  & gens  d’E- 
glife  plus  fauorifez  Sc  foulages 
par  fes  armees  qu’ils  n'ot  efté  par 
cellesoufefonttrouuezles  Car- 
dinauXjEuelques  & gês  de  guer- 
re enuoyez  par  le  Pape  en  ce 
Royaume.  C^e  fi  lors  que  fa  Ma* 
ieftén’auoitfaiét  ladite  déclara- 
tion , nous  auons  cogneu  en  elle 
vnc  fi  bonne  inclination  de  ne 
fouffrir  qu’il  fuft  fait  chofe  au 
preiudice  delà  religion  Catholi- 
que ôcperfonnes  Ecclefiaftiques. 
Si  lors  que  fadide  Maiefté  n’auoit 
cmbraflecôme  (la  grâce  à Dieu) 
clic  fait  maintenant  la  religion 

Catho- 

Catholique , fes  fubiéts  Catholi- 
ques qui  font  dcrtièurez  fermes  & 
conflans  à fon  feruice  & obeiflfan- 
ce , fe  font  monftrez  plus  fermes, 
plus  conftans  & plus  refolus  à 
l’obferùation  de  leur  religion 
Qu’ils  n’auoiêtencores  fait  aupa- 
rauant.Côme  fc  peut  il  dire^  auec 
le  moindre  fondement  de  raifon, 
qu’eftât  le  party  qui  fait  la  guerre 
àfaMaieftévnyôC  recôcilié  auec 
les  Catholiques  qui  luy  fôt  fe'rui- 
<:e,il  puifle  à l’occafion  de  ladide 
obeilfancc  & réunion  adueriir 
preîudice  à la  religion  Catholi-» 
qüc?  le  ne  m’eftendray  en  long 
difcours,  fur  ce  qui  fc  doit  crain- 
dre, fi  ceux  du  party  contraire  à 
fa  Maiefté  rcfufoiët  de  luy  obeif^ 
Et  fi  leur  malheur  & le  noftre 
elioit  fi  grand  qu’ils  fè  vouIulTent 

rcfoudrc  à l’eleétion  d’vn  autre 
Roy.  led’iray  feulement  que  ce- 
fte  eflediôrempliroit  ce  Royau- 
me de  toutes  fortes  de  miferes, 
ruines  & calamitez.  Vne  telle  e- 
ledion  faide  contre  Dieu  & con- 
tre raifon , ne  fera  pas  que  celuy 
(fur  la  tcfte  duquel  Dieu  à mis  ce- 
fte  couronne)  perde  le  cœur  de 
bien  deffendre  fon  Heritage.  Il  eft 
tenu  par  fes  amys  & feruiteurs,& 
redoute  par  fes  ennemis  pour  le 
plus  grand, le  plus  valeureux  & le 
plus  refolu  Capitaine  quifoit  au- 
iourd’huy  fur  la  terre.  Vne  telle 
&fiiniufte  refolution  redouble- 
roitle  courage  à fa  Maiefté  & à 
fes  bons  confederez  amys  & fer- 
uiteurs,  pour  reprimer  l’audace 
de  ceux  qui  fe  feroient  fi  auant 
déclarez  contre  fon  audorité. 

Ceuxduparty  de  la  Ligue  ont 
aflez  eiprouué  quelles  font  les 
forces, quelle  eft  la  valleur  & le 
bon-heur  de  fa  Majefté  es  batail- 
les & rencontres  qui  ont  efté  fai- 
tes depuis  fon  aduenement  à la 
Couronne.  Le  Pape,le  Roy  d’Ef- 
pagne  , & autres  princes  ont  cy 
deuant  aflifté  ledit  party  de  leurs 
princip aies  forces  & moyens,  qui 
toutesfois  n’enontiufques  àpre- 
fent  rapporté  que  perte , ruine  & 
dommage.  Dieu  ne  veut  pasap- 
prouuer  les  armes  des  fubiets  qui 
defobeïfTcnt  à leur  Roy . Celuy 
qui  feroit  efleu  Roy  pour  ceux 
dudiét  party,  n’y  pourroit  appor- 
ter autre  chofe  que  ce  que  nous  y 
auons  veu  iufques  à prefent,  & 
que  iufques  à prefent  ne  leur  a de 
rien  feruy  qu’à  les  appauurir  con- 

fomtner  St  ruiner  St  nous  aueç 
eux.  Nous  ne  pouuons  attendre 
autre  ehofe  d’vne  telle  efledion,'' 
fi  ce  n’efl:  qu’elle  perpetueroit  la 
guerre  ciuille  en  ceRoyaume,qui 
pourroit  finir  en  briefpar  l’obeïfi 
fiance  qui  fieroit  renduë  à noftre 
Roy  legitime.Pour  à quoy  parue- 
nir  fia  Majefté  a fait  offrir  la  paix  à 
ceux  qui  fiont  demeurez  en  armes 
contre  fionauélorité,  defirantde 
mettre  fin  à nos  mifieres  St  au3t 
leurs.  Offrant  fia  bonne  grâce  à 
ceux  qui  recognoiftront  ce  en^ 
quoy  les  oblige  le  deuoir  de  bons 
fiubieds,  eftant  preft  de  les  em-r 
braffer , gratifier  St  honorer  de 
toutes  dignitez  St  faueurs,  fielon 
leurs  qualitez  St  mérités.  Nous 
fiçauons  ce  qu’à  efté  didtauRoy 
par  aucuns  des  principaux  St  plys 

qualifiez  çjudiâ:  party , de  la  part 

de  Monfieur  le  Duc  de  Mayennç 
il  y a deux  & trois  ans , que  s’il 
plaifoit  à fa  Maiefté  de  fc  refou- 
dre à fuiure&  faire  profelTion  dç 
la  religion  Catholique,  elle  trou» 
ueroit  enluy  , & en  ceux  de  foq 
party  toute  fidelité  & obeilfance. 
Il  n’y  a pas  deux  mois  que  l’on 
n’euft  fçeu  prefque  parler  à vq 
feul  Gentilhomme  dudiét  party, 
qui  ne  fe  declaraft  d’auoir  ceft© 
volonté , plufieurs  & des  pluç 
qualifiez  d’entr’eux  Tôt  fait  dire, 
diét&efcritauRoy.  Si  telles  de-? 
datations  ont  efté  iugees  bonnes 
& vtiles  il  y a deux  ou  trois  ans, 
nous  les  deuons  maintenant  tenir 
pour  tres-falutaires  &tres-necef- 
faires  pour  laconferuationdela 
Religion  ^ de  l’Eftat  que  nous 

voyons  le  peuple  reduid  âvnelî 
extrême  neceflité  & mifere , le 
Royaume  en  fi  euident  danger. 
NoftrebonRoy  vny&tres-refo- 
luà  robferuation  de  la  Religion 
Catholique, Apoftolique  & Ro- 
maine, ainfi  qu’il  eft  apparu  par 
ladide  déclaration  faide  par  fa 
Majefté  en  l’Eglife  S.Denys,  ledit 
lourde  Dimanche.  lournee  tref- 
heureufe  que  Dieu  apres  tant  de 
tenebres  a fait  reluire  fur  là  Fran- 
ce.Iournee  qui  nous  eftoit  autant 
defiree  & non  moins  neceflairc 
que  le  Soleil  mefine.  Q^e  tous  les 
bons  François  célébreront  à per- 
pétuité comme  ayant  eftéleport 
de  leur  faiut.  La  porte  que  Dieu 
par  fa  grâce  leur  a ouuertepour 
entrer  en  repos,&  fortir  des  mife- 
res  qui  menaçoient  le  Royaume 


d’vne  lamentable  ruine.  La  crain- 
te de  laquelle  nous  doit  faire  a- 
uoir  en  horreur  & abomination 
l’ambitieufepourfuitte  desElpa- 
gnols  qui  prefument  par  le  moyë 
d vne  vaine  promelTe  d’vn  maria- 
ge, qu  ilsneveulëtfaire  en  façon 
du  monde,  & ne  fe  feraiamais, 
pouuoir  renuerfer  ce  Royaume 
fans  delTus  dclTous,  rompre  tous 
les  ordres  qui  y ont  efté  obfer- 
uez  iulqu’à  pre4nt,abolir  & vio- 
ler la  loy  Salique,  loy  fondamen- 
talle  de  1 Eftat:pour  le  fouftenc- 
ment  de  laquelle  le  Roy  a com- 
batu  depuis  quatre  ans  en  ça,  a- 
uec  vne  vertu  & valeur  admira- 
ble cotre  vntrefpuiflant  ennemy 
le  Roy  d’Efpagne,  alTifté  &fou- 
ftenudelafaueur  & moyen  d’au- 
cuns,qui  moins  le  deuoient  faire. 


Méritât  noftrcbô  Roy  jiourccftc 
occafion  là  liiefmc , & plus  grade 
louage  de  no^  & de  noftre  pofte- 
tité  quiéft  dôneeà  noftre hiftoi- 
te  au  Roy  Philippes  de  Valois,  > 
qui  fut  fingulieremét  aimé, hono- 
ré,& fouftenu  pour  proteûeur  de 
la  Majefté  Françoife , pour  auoir 
fouftenu  la  loy  Salique  cotre  le 
Roy  Edouart  d*Angleterre,de  la- 
quelle loy  nosbôs  peres  ônt  efti- 

mé  que  la  liberté  & dignité  du  nô 

Frâçois  defpend  principalemét, 
iugeans  que  ce  leur  feroit  chofe 
par  trop  honteufe,  fi  ayans^  ac- 
Couftumé  de  donner  & loix  Sc 
Roys  aux  autres  nations , ils  con- 
{entoiêt  de  tomber  Ibubs  le  ioug 
des  eftrangers.  Dieu  par  fa  bonté 
ne  vucillc  fouffrir  que  nous  ad- 

iouftions  ce  crime  à nos  fautes, 

que 

quelapofteritc  nous  blafmed'a^ 
uoir  voulu  chercher  en  Efpagne 
& ën  Allemaigne  vn  Roy  & vne 
Roync,  aufquels  la  Frâce  s’aflub- 
icaifle:  Ôu  qu’ayons  confenty  de 
récognoiftre  pour  Roy  vn  qui 
n eft  de  fang Royal , aihfi  qu’il  eft 

requisparlaloy  Salique  : ayans 

mermement  vn  Roy  yflu  depere 
en  fils  de  ce  bon  Roy  faind  Loys, 
TnRoyjdy  ie^  dont  la  vertu  eft 
honorée  par  toutes  les  prouinces 
Cbreftiennes.qui  eft  en  la  fleur  & 
au  millieu  de  fon  aage , que  nous 
voyons  d’vne  prefence  & Majefté 
vrayement  Royale  plein  de  bô- 
té,  clemence  & humanité, trefi- 
prompt  à prendre  vn  bon  confeil, 
trefrefoluàlemettre  à executiô* 
Hardy  & heureux  aux  batailles^ 
bénin  & modéré  en  la  viaoirc^ 

auquel  nul  effort  de  les  ennemis 
ne  peut  donner  terreur, non  plus 
qu’aucune  paflion  de  vengeance 
ne  peut  furmôter  la  bénignité  de 
fon  cœur,  qui  defire principale- 
mét de  pouuoir  mettre  fonefpee 
au  fourreau,  afin  qu’il  puiffe  faire 
regnerla  iuftice  parmy  fes  peu- 
ples, faire  viure  en  repos  & tran- 
quillité les  trois  ordres  de  ce 
Royaume:  conferuantvn  chacun 
en  ce  quiluy  appartient,  affeéliô- 
nant  comme  il  doit,  & autant  que 
chofe  de  ce  monde,  le  fotilage- 
ment  de  fon  pauure  peuple , defi- 
rât  qu’il  ne  foit  rien  exigé  fur  luy 
que  ce  à quoy  l’on  peut  eftre  cô- 
traint  pour  la  necelfité  & confer- 
uation  de  l’Eftat.  Que  ceux  qüi 
font  le  feruice  puiffent  auoir  ce 
qu’ils  meritétyqu’à  ceux  aufquels 


il  eft  deu  foie  donné  le  raîfonna- 
blc  contentement  qui  fe  peut, 
eftant  fon  principal  but  de  faire 
cognoiftre  par  effed  combien  il 
veut  aimer  les  princes, conferuer 
fon  Clergé,  fauorifer  fa  noblcflc, 
gratifier fes villes,  & foulagerle 


peuple  des  champs,  faifant 


dreàvn  chacun  bonne  &efgalm 
iuftice,  & ne  délirant  rien  tant  a- 
pres  ce  qui  eft  du  falut  de  leurs  a- 


mes,que  de  pouuoir  porter  au  tô- 


beau  celle  louange  qu’il  a mérité 
d’eftre  tenu  pour  tres-bon  Roy, 
tres-vaillantàl’elpee.  Pour  con- 
clure ce  propos , nous  priôs  auec 
toute  charité  Chreftiëne  les  Fra- 
çois  qui  fonç  en  armes  contre  le 
Roy , & les  exhortons  au  nom  de 
Dieu,  & par  la  fraternité  & ami- 
tié qui  fe  doit  entre  perfonnes  qu  i 

font  naiz  foubs  les  loix  d’vn  meC- 

me  Royaume,  plufieurs  de  mefme 
pays , de  mefme  ville,  plufieurs 
ioints  de  proximité  de  fang  d’al- 
liâce  & d’amitié, faifans  tous  pro- 
feffion demefime  religion,  qu’ils 
veillent  par  leur  bonté  & pruden- 
ce ayder  à,ofter  ceftc  maudite 
^arriéré  de  diuifion  qui  nous  a fi 
^ miferablement  feparez  & efloi- 
gnez  les  vns  des  autres , qui  nous 
priue  de  la  vêuë  denosamis,dc 
la  iouylfance  de  nos  biês,Ceux 
quiontdesenfans,du  moyen  de 
les  faire  inftituer  & efleucr  à la 
vertu  , & pouruçoir  félon  leurs 
quab'tez  & moyens,  çmpefchc  le 
labourage  des  champs , ofte  tout 
' commerce  aux  bonnes  villes,  qui 
cft  caufe  d’introduire  toute  im- 
piété en  ce  Royaume,  qui  donne 

toute  impunité  aux  vices,  & qui 

fait  que  les  Eglifes  & infinis  lieux  ' 
fe  trouuent  fans  Preftres,  les  Pre- 
ftres  (ans  reuenus  & moyens  de 
viure,&lepauure  peuple  fans  Icr- 
uice  diuin.  Bref  il  (è  faut  refondre 
que  fi  nous  ne  mettons  fin  à ces 
malheureules  diflenfions  par 
bon  accord , nous  ne  tarderons 

veoir  que  la  Frâce  (ancien  domi- 
cile  delà  religion  Catholique  & % 

de  toute  humanité,  le  principal  ^ 
appuy  de  la  liberté  & feureté  des 
prouinces  Chreftiennes)change- 
ra  ce  nom  de  France , nom  d'vne 

vertueufe  liberté,  en  nom  de  fer- 
uitude,  fbn  ancienne  douceur  & 
humanité  en  l’inhumanité  des 
plus  barbares  des  Indes , fa  reli- 
gion en  diflolution  : Eftant  trop 
yr-ay  çe  qui  a efté  didparvnan- 

